Hejsa - nu har jeg lige fået TDC i dag.

Følgende er mit subjektive syn på, hvordan det var for os at komme ind os TDC. Jeg skriver ikke dette for at hænge nogen ud eller skabe dårlig stemning, men I håb om, at det kan forbedres i fremtiden.

Vi bestilte HomeTrio for omkring en måned siden, men det er her historien starter. Først fik jeg én fra TDC til at ringe, og jeg ville gerne vide, om jeg overhovedet var en kandidat til at modtage produkter fra TDC. Det oplyste han mig, at jeg var, og jeg havde gode muligheder for at få de tilvalg, som jeg gerne ville have, og da der var rabat på en anden pakke, så slap jeg for oprettelsen, hvilket jeg selvfølgelig var meget glad for. Jeg skulle dog lige tænke det igennem, så jeg bad om at få weekenden til at bestemme mig, og så skulle han ringe tilbage mandag, og jeg sad hjemme og ventede, og der skete ikke noget. Jeg samlede selv knoglen op og ringede til TDC og kom i kontakt med en medarbejder, der klarede hele seancen. Super fint - jeg modtog en mail, så jeg kunne kontakte ham direkte (meget smart!).

Jeg fik dog aldrig en bekræftelse på mail. Med posten ankom der bekræftelse nogle dage senere. Men da jeg skulle bruge dette til at oprette mit TDC login, var der lidt knas - det fremgik ikke tydeligt, at jeg skulle oprette login ud fra papirene, så det var først, da jeg snakkede med teknikeren i dag, jeg blev klar over det. Mindre detalje er det, men jeg kan stadig ikke bruge mit TDC Play, selv om mit abonnement står derinde som aktivt.

Nu kommer vi til den mere kedelige del. Den aller første medarbejder, jeg snakkede med, lovede, at min nye TV-boks kunne optage, og jeg spurgte ham til, hvordan kvaliteten ville være i forhold til, om jeg burde få HDTV-pakken med, men han forsikrede mig, at kvaliteten i forvejen var god nok, så længe man havde et HDMI kabel (dette fik jeg senere afkræftet i en TDC butik, da jeg var skeptisk). Udover dette så havde han sagt, at jeg sagtens ville kunne trække 20 mbit + på min adresse. Da teknikeren havde sat mit udstyr op, så lavede jeg en SpeedTest med samme, og jeg kunne konstatere, at jeg fik 9 mbit download med TV slukket og 6 mbit download med TV tændt. Dette var langt fra, hvad jeg var blevet lovet af 3 forskellige medarbejdere (heriblandt teknikeren).

Derefter ringede jeg igen til TDC - og jeg fik fat i én, der mente, at det var meget normalt, og min forbindelse kun var sat til 11 mbit, og jeg aldrig ville kunne trække mere end det + ville jeg også bestille HDTV pakken, men den pågældende person kunne ikke hjælpe mig, fordi han snart var på vej hjem, selv om jeg var blevet lovet, det kunne gøres på en time, og det ikke var noget problem. (Det var en ret øv samtale - mest af alt, fordi jeg troede, jeg skulle til at leve med den forringede hastighed - og han ville først undersøge det dagen efter - da han snart havde fri?)

Det var kun på grund af hele login-seancen, at jeg kort tid efter ringede til kundeservice igen (vanvittig kort betjeningstid - thumps up!), at jeg fik fat i en anden fyr, der fortalte mig, at loginnet sandsynligvis lige skulle have en dag eller to for at blive aktiv (fint nok!). Jeg beklagede så også min nød omkring forrige samtale, og han undersøgte sagerne med det samme (nice!) - han kunne se, at der af en eller anden grund var blevet sat grænse på min forbindelse (hvis ikke jeg havde været en opmærksom kunde, var jeg kommet til at leve med dette! - auch). Og han ville sætte processen med HDTV igang, så der ville gå et døgn - måske mindre. Generelt en meget sympastisk mand - kan desværre ikke huske hans navn.

Generelt har der været lidt små hump, men jeg håber på et godt samarbejde, men jeg synes, det er lidt skræmmende, at det er alt efter, hvem man får fat i, om man kan få den rigtige hjælp. Lige nu mangler jeg stadig HDTV, ordentlig hastighed på internettet og mit TDC Play. Håber det kommer på plads inden for kort tid :-) - og kommentarene kan bruges til forbedringer. 

I mister en stjerne på den blandede kundeservice, men der er tydeligvis også folk, der har styr på det, og jeg håber, I vil tjene den sidste stjerne igen ved at få de sidste ting op og køre :-)